AS Kirjastus Ilo
Kirjastus Ilo (ka AS Kirjastus ILO) oli 1990. aastal asutatud kirjastus, mis algul oli AS Ilo üksus. Iseseisvaks kirjastuseks sai see aastal 1999. Aastal 2009 ühines TEA Kirjastusega. Aastatel 2003–2008 oli kirjastuse peatoimetaja Raul Kilgas. 2008. aasta oktoobris omandas TEA Kirjastus 100% kirjastuse Ilo aktsiatest[viide?]. Septembris 2009 otsustati kirjastused ühendada ja ühinemisotsus jõustus 30. detsembril 2009. Detsembris 2009 kustutati AS Kirjastus Ilo äriregistrist. Ilo kaubamärk oli kasutusel hiljemgi, peamiselt anti selle all välja õppekirjandust.